下午時段一個人做完gym，應該食個清淡下午茶就算，但途經'雲桂香'就忍唔住入去坐底左😝，4、5點食野就最好，一定唔洗等位👍🏻。本想叫個清湯，但聞到陣陣麻辣味就.......都係要咗個腩肉、菜心、木耳少麻辣米線+杯凍檬茶走甜。腩肉果然係招牌野，少少辣薄薄一片又痴住少少軟骨😋，菜心同木耳就基本野啦，芫荽又夠多，仲有個麻辣湯底都好出色，我要既只係少辣（中辣都驚頂唔順）都已經覺得幾麻吓但又唔算辣，好岩我胃口。